CELEX: 62009CA0322
Language: da
Date: 2010-11-18 00:00:00
Title: Sag C-322/09 P: Domstolens dom (Tredje Afdeling) af 18. november 2010 — NDSHT Nya Destination Stockholm Hotell & Teaterpaket AB mod Europa-Kommissionen (Appel — statsstøtte — klage fra en konkurrent — antagelse til realitetsbehandling — forordning (EF) nr. 659/1999 — artikel 4, 10, 13 og 20 — kommissionsbeslutning om ikke at fortsætte undersøgelsen af klagen — Kommissionens vurdering af, at foranstaltninger delvis ikke udgjorde statsstøtte, delvis var eksisterende støtteordninger, som er forenelige med fællesmarkedet — artikel 230 EF — begrebet anfægtelig retsakt )

15.1.2011   
            
            
               DA
            
            
               Den Europæiske Unions Tidende
            
            
               C 13/14
            
         Domstolens dom (Tredje Afdeling) af 18. november 2010 — NDSHT Nya Destination Stockholm Hotell & Teaterpaket AB mod Europa-Kommissionen
   (Sag C-322/09 P) (1)
   
   (Appel - statsstøtte - klage fra en konkurrent - antagelse til realitetsbehandling - forordning (EF) nr. 659/1999 - artikel 4, 10, 13 og 20 - kommissionsbeslutning om ikke at fortsætte undersøgelsen af klagen - Kommissionens vurdering af, at foranstaltninger delvis ikke udgjorde statsstøtte, delvis var eksisterende støtteordninger, som er forenelige med fællesmarkedet - artikel 230 EF - begrebet »anfægtelig retsakt«)
   2011/C 13/22
   Processprog: engelsk
   
      Parter
   
   
      Appellant: NDSHT Nya Destination Stockholm Hotell & Teaterpaket AB (ved avvocati M. Merola og L. Armati)
   
      Den anden part i appelsagen: Europa-Kommissionen (ved L. Flynn og T. Scharf, som befuldmægtigede)
   
      Sagens genstand
   
   Appel af dom afsagt af Retten i Første Instans (Første Afdeling) den 9. juni 2009, sag T-152/06, NDSHT mod Kommissionen, hvorved Retten afviste et søgsmål med påstand om annullation af Kommissionens beslutning i skrivelser af 24. marts og 28. april 2006 om ikke at indlede proceduren efter artikel 88, stk. 2, EF, efter sagsøgerens klage over den støtte, som angiveligt blev udbetalt af de svenske myndigheder til Stockholm Visitors Board AB, i form af forskellige tilskud, udbetalt af Stockholms bystyre — akter, der kan være genstand for søgsmål
   
      Konklusion
   
   
               1)
            
            
               Dommen afsagt af De Europæiske Fællesskabers Ret i Første Instans den 9 juni 2009, NDSHT mod Kommissionen (sag T-152/06), ophæves.
            
         
               2)
            
            
               Den afvisningspåstand, som Kommissionen for De Europæiske Fællesskaber nedlagde for Retten, tages ikke til følge.
            
         
               3)
            
            
               Sagen hjemvises til Den Europæiske Unions Ret, således at denne kan træffe afgørelse vedrørende den af NDSHT Nya Destination Stockholm Hotell & Teaterpaket AB nedlagte påstand om annullation af Kommissionens beslutning, som var indeholdt i dens skrivelser af 24. marts og 28. april 2006, om ikke at behandle dette selskabs klage over påstået ulovlig statsstøtte udbetalt af Stockholms bystyre til Stockholm Visitors Board AB.
            
         
               4)
            
            
               Afgørelsen om sagens omkostninger udsættes.
            
         
      (1)  EUT C 233 af 26.6.2009, s. 12.